11 Amaritudo

Secundum Philosophum, in libro *De sensu et sensato*,[[1]](#endnote-1)amaritudo prouenit ex subtractione humoris naturalis sine quo nichil est dulce. Sic quando gracia subtrahitur ab anima sit amara, et tunc potest dicere illud Job 23[:2]: *Nunc quoque in amaritudine est sermo meus.*

Ergo, secundum Jer. 2[:19], scitote *et vide quia malum*, scilicet, dampni, *et amarum* sit, quo ad penam, *te reliquisse Dominum*. Nam quod febricitans habet os amarum, et hic ignorat signum est de pectatore fructus carens sole dum est in arbore, necessario est amarus, sic opus factum sine Deo uel contra Deum reddit cor amarum. Set sicut medicus apponit medicinam contra oris amaritudinem, sic Deus medetur amaritatis, 1 [Reg. 1:10]: *Anna* cum esset *amara animo* rogauit *Dominum flens largitur,* et Dominus dedit ei filium.

Item, 1 Reg. 22[:2]: *Omnes qui erant amaro animo* venerunt ad Dauid, et factus est princeps eorum. Medicus prudens habet oculum ad humorem predominantem in egro, set in penitente maior est amaritudo displicencie quam sit delectatio in peccato. Item, vitis plantata alicubi trahit ad se humorem terre, et facit ipsum in principio amarum, set in fine dulcem. Sic Christus qui dicit, Joan. 15[:1]: *Ego sum vitis vera.* Primo humorem deuocionis quam generat in nobis facit amarum, set post sit dulcis.

¶ Item, secundum Aristoteles, 8, *De animalibus*,[[2]](#endnote-2) dicit quod capre in Creta quando percuciuntur sagitta comedunt pulegium, quod est herba amara, et educunt ferrum. Sic debet peccator sagitatus a diabolo, subito amaritudinem pro peccato, Prou. 14[:10]: *Cor quod nouit amaritudienem anime sue, in gaudio eius non miscebitur extraneus*. Propter hoc dixit Ezechias, Ysai. 38[:15, 17]: *Recogitabo* tibi *omnes annos meos in amaritudine anime*, et sequitur, /f. 4ra/ *Ecce in pace amaritudo mea amarissima;* De penitencia, Dist. 3, c. *Sicut Achab*.[[3]](#endnote-3) *Nonne* vides *Achab humilitatum coram me?* [3 Reg. 21:29]. Vbi sequitur, quomodo pietas placet in electis, meror amaritudinis si sic in reprobo penitencia placuit.

Fructus immaturus, quamcumque bonus in materia sua, est amarus, set cum maturus est, recedit amaritudo. Sic gaudium penitentis est hic semper cum aliqua amaritudine quia non est tempus maturitatis, set in uita futura quando omnis amaritudo delebitur. Secundum Philosophum,[[4]](#endnote-4) omnes superfluitates sunt amare, sicut patet in fetibus cuius causa est quia modi mixto natura trahit ad se in omni digestione id quod dulce et quod purum est, et relinquit impurum. Set mors est vltima digestio omnium viuencium. Ideo cum tunc dulce debeat ab amare separari quod impurum est solummodo remanebit malis, et in penitentibus et per consequens amaritudo quod impurum censetur propter quod dicitur Eccli. 41[:1]: *O mors quam amara est memoria tua homini* iniusto, et 1 Reg 15[:32]: *Separat amara mors?* Paruus vermis in pomo nihil mite reddit totum amarum, sic vermis consciencie in anima.

Vbi nota qualiter est in mixtis quodlibet elementata reducantur ad medium, tamen vnum preducatur in quod resoluitur quod manet, modo ita est quod in quolibet peccato est mixtura quedam delectacionis et amaritudinis set corrupta delectacione manet amaritudo que preducatur.

1. Aristotle, *Sense and Sensibilia* 4, 442a26-28 (Barnes 1:702): Again, as Black is a privation of White in the Translucent, so Saline or Bitter is a privation of Sweet in the Nutrient Moist. This explains why the ash of all burnt things is bitter; for the potable [sc. the sweet] moisture has been exuded from them. [↑](#endnote-ref-1)
2. Aristotle, *History of Animals* 9.6, 612a3-5 (Barnes 1:954): Wild goats in Crete are said, when wounded by arrows, to go in search of dittany, which is supposed to have the property of ejecting arrows in the body. [↑](#endnote-ref-2)
3. ####  De penitencia, D. 3, c. 29 *Sicut Achab*: *Nonne vidisti*  *Achab humiliatum coram me? Quia igitur mei causa humiliatus est, non inducam malum in diebus ejus.* In quibus Domini verbis pensandum est, quomodo ei in electis suis moeror amaritudinis placeat, qui amittere timent Deum, si sic ei et reprobi poenitentia placuit, qui timebat perdere praesens saeculum;

Cf. Gregory, *Homiliarum in Ezechielem* 1.10.44 (PL 76.904-905):Sic Achab (De poen., dist. 3, c. Sicut Achab), rex iniquus, a propheta reprehensus, cum contra se divinam sententiam audisset, pertimuit, et magno moerore depressus est, ita ut prophetae suo Dominus diceret: Nonne vidisti humiliatum Achab coram me? Quia igitur humiliatus est mei causa, non inducam malum in diebus ejus (III Reg. XXI, 29). In quibus Domini verbis pensandum est quomodo ei in electis suis moeror amaritudinis placeat qui amittere timent Dominum, si sic ei et in reprobo poenitentia placuit qui timebat perdere praesens saeculum? Aut quomodo ei grata sit spontanea afflictio pro culpis in eis qui placent, si haec ad tempus placuit et in illo qui displicebat? [↑](#endnote-ref-3)
4. Aristotle, *Sense and Sensibilia* 4, 442a13-18 (Barnes, 1:702):

As the intermediate colours arise from the mixture of white and black, so the intermediate savours arise from the Sweet and Bitter; and these savours, too, severally involve either a definite ratio, or else an indefinite relation of degree, between their components, either having certain integral numbers at the basis of their mixture, and, consequently, of their stimulative effect, or else being mixed in proportions not

arithmetically expressible. The tastes which give pleasure in their combination are those which have their components joined in a definite ratio.

Cf. Pseudo-Chrysostom, *Opus imperfectum in Matthaeum* Homilia 3 ex cap. 3:8 (PG 56:650-651\*): confessionem puta esse digestionem impuritas et spurcitiae quae intus erat inclusa, baptismum esse lotionem sordium egressarum: numquid facta digestione impuritas, jam statim sanus factus es? [↑](#endnote-ref-4)